《经贺监旧居》
唐代·虚中

不恋明皇宠，归来镜水隅。道装汀鹤识，春醉钓人扶。

逐朵云如吐，成行雁侣驱。兰亭名景在，踪迹未为孤。

作者简介：唐僧。宜春人。少脱俗从佛，而读书吟咏不辍。居玉笥山二十载，游潇湘，与齐己、尚颜、顾栖蟾为诗友。后住湘西栗成寺，与马希振情好甚笃。又时时贻诗司空图，图亦推重之。有《碧云集》。